श्याममंदिर में सामूहिक मंगलपाठ
पुरानीबस्ती स्थित श्रीश्याम मंदिर में बुधवार दोपहर संगीतमयी सामूहिक मंगलपाठ का आयोजन हुआ। नववर्ष आगमन पर सर्वस्व कल्याण की भावना से आयोजित एक दिवसीय धार्मिक कार्यक्रम का आयोजन हिम्मतरामका परिवार की ओर से किया गया। जिसमें मुंबई की कुंदन एंड पार्टी के मुरारीलाल, मनोज कुमार, शंभुदयाल एवं दिवाकर ने मंगलपाठ भजनों की प्रस्तुतियां दी। इससे पहले बाबा की प्रतिमा का फूलों से श्रृंगार कर अखंड जोत जगाई गई। आयोजन में गोपीराम-पुष्पा हिम्मतरामका, श्रीहरिनाम संकीर्तन प्रचार मंडल अध्यक्ष झंडीप्रसाद हिम्मतरामका, दामोदर हिम्मतरामका, नगरपालिका के पूर्व उपाध्यक्ष महेश कुमार हिम्मतरामका, कमल कुमार, योगेश एवं संदीप हिम्मतरामका सहित कस्बे के श्यामप्रेमियों ने हिस्सा लिया। छह घंटे तक चले आयोजन के समापन पर प्रसाद वितरित किया गया।
फूलों से श्रृंगारित बाबा की प्रतिमा।
चिड़ावा. पुरानी बस्ती स्थित श्रीश्याम मंदिर में बुधवार शाम मंगलपाठ करते श्रद्धालु।
bho_Deva hin_Deva hin_Deva awa_Deva